## סימן ד. בדין בריה שיש לה ב' גבין, כד

א. איתמר, המפלת בריה שיש לה ב' גבים וב' שדראות; אמר רב: באשה - אינו ולד, בבהמה - אסור באכילה. ושמואל אמר: באשה - ולד, בבהמה - מותר באכילה.

ב. במאי קמיפלגי? בדרב חנין בר אבא, דאמר רב חנין בר אבא: השסועה - בריה שיש לה ב' גבין וב' שדראות; רב אמר: בריה בעלמא - ליתא, וכי אגמריה רחמנא למשה - במעי אמה אגמריה. ושמואל אמר: בריה בעלמא - איתא, וכי אגמריה רחמנא למשה - בעלמא אגמריה, אבל במעי אמה - שריא. ...

ג. מיתיבי: יש בעוברין שהן אסורין; בן ארבעה לדקה בן שמנה לגסה, הימנו ולמטה - אסור, יצא מי שיש לו שני גבין ושני שדראות. מאי יצא, לאו, יצא מכלל עוברין שאפילו במעי אמן אסורין?

ד. רב מתרץ לטעמיה, ושמואל מתרץ לטעמיה. רב מתרץ לטעמיה: בן ארבעה לדקה, בן ח' לגסה, הימנו ולמטה - אסור, במה דברים אמורים - כשיצא לאויר העולם, אבל במעי אמו - שרי, יצא מי שיש לו שני גבין ושני שדראות, דאפילו במעי אמו נמי אסור.

ה. ושמואל מתרץ לטעמיה: בן ארבעה לדקה, בן שמנה לגסה, הימנו ולמטה - אסור, במה דברים אמורים - בשלא כלו לו חדשיו, אבל כלו לו חדשיו - מותר, יצא מי שיש לו ב' גבין וב' שדראות, דאע"ג דכלו לו חדשיו - אם יצא לאויר העולם אסור, במעי אמו - שרי.

#### מחלוקת רב ושמואל, סעיפים א-ב

לפי הסבר הגמרא (בסעיף ב) מחלוקת רב ושמואל בבריה שיש לה שני גבין (או שתי שדראות) עוסקת דווקא בבריה במעי אמה, לאפוקי כשיצאה מימי עמה דלכו"ע נפל היא ואסורה באכילה.

#### הקושי בברייתא, סעיף ג

כפי שרש"י מסביר יש קושי פנימי בברייתא ללא קשר למחלוקת רב ושמואל. מפשטות הברייתא עולה, שהמילים 'יצא מי שיש לו ב' גבין' מוציאות את האחרון מהאיסור שיש במי שלא כלו לו חודשיו, דהיינו שבאותו מקרה שמי שלא כלו לו חודשיו אסור – מי שיש לו ב' גבין מותר, ומכאן שמי שיש לו שני ב' גבין קל יותר ממי שלא כלו לו חודשיו.

יחס זה בין השניים קשה מסברא, ולכן צ"ל שהברייתא חסורי מחסרא, ובין האיסור של מי שלא כלו לו חודשיו ל'יצא מי שיש לו ב' גבין' צריך להוסיף היתר מסוים, ואז ה'יצא מי שיש לו ב' גבין' חל על ההיתר, דהיינו בניגוד לאותו מקרה מסוים של היתר – מי שיש לו ב' גבין אסור.

כדי להוסיף בברייתא את המקרה של ההיתר, קיימות שתי אפשרויות: כל עוד לא יצא ממעי אמו מותר אפילו כשלא כלו חודשיו, וכשכלו לו חודשיו מותר אפילו אחר שיצא ממעי אמו. נציג זאת בטבלה:

דין אכילה בעובר

|  |  |  |
| --- | --- | --- |
|  | יצא ממעי אמו | במעי אמו |
| לא כלו לו חודשיו | אסור | מותר |
| כלו לו חודשיו | מותר | מותר |

רק במשבצת הימנית עליונה יש איסור, ומכאן שניתן להוסיף לברייתא אחת מהמשבצות האחרות, ועל משבצ אחרת זו יחול היצא 'מי שיש לו ב' גבין' שאסור. והנה כאן נחלקו רב ושמואלאיזה משבצ יש להוסיף לברייתא, כפי שנפרט.

#### הסבר הברייתא לפי רב ושמואל, סעיפים ד-ה

רב שאוסר במי שכלו לו ב' גבין אפילו הוא במעי אמו, יכול להעמיד את ההיתר של הברייתא במשבצת הימנית תחתונה:

הברייתא לפי רב (סעיף ד)

|  |  |  |
| --- | --- | --- |
|  | יצא ממעי אמו | במעי אמו |
| לא כלו לו חודשיו | אסור | מותר  [יצא מי שיש לו ב' גבין שאסור] |
| כלו לו חודשיו |  |  |

לפי פרוש זה הברייתא אוסרת מי שיש לו ב' גבין אפילו במעי אמו כשיטת רב.

הברייתא לפי שמואל (סעיף ה)

|  |  |  |
| --- | --- | --- |
|  | יצא ממעי אמו | במעי אמו |
| לא כלו לו חודשיו | אסור |  |
| כלו לו חודשיו | מותר  [יצא מי שיש לו ב' גבין שאסור] |  |

לפי פירוש זה הברייתא כלל לא עוסקת בעובר במעי אמו, ולכן אין מכאן סתירה לשיטת שמואל, שמי שיש לו ב' גבין מותר כל עוד לא יצא ממעי אמו.